Θεέ μου!
Τι γίνεται εκεί, Λίβι;
Σκέφτομαι τις πυρκαγιές στην Καλιφόρνια.
Μάλιστα. Απόλυτα φυσιολογικό.
Τις καλύψαμε πριν καμιά διετία.
Κι ήταν μια γυναίκα. Θεέ μου, τη θυμάμαι τόσο καθαρά.
Φορούσε ένα σακιδιάκι, σαν παιδικό,
και ξεκάθαρα μόλις είχε χάσει το σπίτι της και το αμάξι της και τα πάντα.
Περιπλανιόταν πέρα δώθε πίσω απ' τις κάμερές μας
και φαινόταν ότι δεν ήξερε τι να κάνει κι ότι δεν είχε ιδέα πού να πάει.
Άλεξ, δεν καίμε το σπίτι κανενός.
Αλήθεια; Το ψιλοκάνουμε.
Διαλύουμε μια εταιρεία που υφίσταται 80 χρόνια.
Κι εγώ στέκομαι εκεί με το σπίρτο, έτσι;
Ναι. Καταλαβαίνω ότι κι εγώ στη θέση σου ίσως να 'νιωθα έτσι.
Ναι, αλλά δεν είσαι.
Αυτή η εταιρεία μού έδωσε την καριέρα μου.
Κάτσε. Όχι, αυτή η εταιρεία σου έδωσε μια δουλειά.
Εσύ την εξέλιξες σε κάτι άλλο.
Εντάξει. Απλώς πάει...
- Απλώς πάει πάρα πολύ γρήγορα. - Ναι, το ξέρω.
Δεν έχουμε την πολυτέλεια να το πάμε πιο αργά.
Και ξέρω ότι η όλη μυστικότητα δεν είναι ιδανική.
Απλώς νιώθω ότι απέτυχα. Γιατί διαφορετικά αυτό...
- Δεν θα γίνονταν όλα αυτά. - Εντάξει, φυσικά. Ναι.
Μπορείς να το δεις έτσι. Φυσικά. Έτσι μπορείς να λες μέσα σου.
Ή μπορείς να το δεις ως μια ευκαιρία
να δημιουργήσεις κάτι που θα επιβιώσει στο μέλλον.
Θες το δικό σου κανάλι;
Απόκτησέ το.
Φέρε τη Μία, φέρε την Μπράντλεϊ, την Κρις. Φέρ' τους όλους.
Είναι η ευκαιρία να δημιουργήσεις κάτι νέο, κάτι καλύτερο.
Αλλά πρέπει να το θες πάρα πολύ.
Το θες;
Ήσασταν στη Χαϊπίριον εξαρχής.
Συμβάλατε κι εσείς στην επιτυχία της.
Σκέφτομαι, επίσης, ότι έχοντας δουλέψει για έναν οραματιστή όπως ο Μαρκς,
θα ήταν πολύ δύσκολη η απόφαση να φύγετε.
Ναι, ήταν ώρα να πάω παρακάτω.
Πάνω από το ένα τρίτο των μηχανικών του Χαϊπίριον Δύο
έχουν φύγει απ' τον Μάρτιο.
Μιλάμε για πολύ κόσμο.
Αναρωτιόμουν αν υπήρχαν προβλήματα, κενά ασφαλείας,
προβλήματα με τη διοίκηση. Προς τι η μαζική έξοδος, πιστεύετε;
Συγγνώμη. Πρέπει να κλείσω.
Ξέρω ότι υπογράψετε σύμβαση εμπιστευτικότητας και δεν θα σας μπλέξω.
Δεν θα βάλω όνομα. Μόνο...
Γαμώτο.
Ο τελευταίος στη λίστα μου.
Τόσα ονόματα που βρήκαμε, και τίποτα;
Και τέρατα να κάνουν, δεν θα το μάθει κανείς. Ο Πολ τούς τρομάζει όλους.
Κανένα νέο απ' την Κέιτ;
Δεν θέλει να βρεθεί. Πρέπει να βρούμε κάποιον που θα μιλήσει.
Οι κατώτεροι υπάλληλοί του; Κάποιος που δεν δεσμεύεται από σύμβαση.
- Ναι. Και λες να μιλούσε; - 100%. Εννοείται.
Ως προσφάτως απολυμένος υπάλληλος ενός...
Πώς να το θέσω; Ενός δύστροπου αφεντικού, μιλώ εκ πείρας.
- Οδυνηρή κι άσχημη πείρα. - Στέλα, θα τα καταφέρουμε.
Ως την Παρασκευή;
Γιατί εφόσον ο Πολ πάρει το UBA,
με οτιδήποτε βρούμε θα νιώσουμε ακόμη πιο σκατά που τον έχουμε αφεντικό.
Αυτό είναι φανταστικό!
Στείλε 5 κιλά καφέ Black Ivory.
Black Ivory;
Πέρυσι έβγαλαν μόλις 250 κιλά.
- Συνολικά, παγκοσμίως. - Ναι, το ξέρω.
- Έχεις ένα λεπτό; - Ερλ. Ναι. Πέρνα μέσα.
Λοιπόν, βάλ' το στα σόσιαλ, κάνε φίλους στο σκοτεινό διαδίκτυο,
δούλεψε εθελοντής σε ζωολογικό κήπο και φτιάξε μια παρτίδα.
Μόνο βρες μου τον καφέ, Κάιλ.
Έγινε.
Είδες τη συναλλακτική δραστηριότητα του UBA σήμερα;
Όχι ακόμη.
Ποιος σφαγιάζεται, εκτός απ' τις μεγάλες τεχνολογικές;
Αυτό είναι...
Είναι πιο κάθετο κι απ' το Ελ Καπιτάν. Κάποιος να κάνει ανάβαση χωρίς σχοινί!
Ξεκίνησε με το κουδούνι και δεν έχει σταματήσει έκτοτε.
Πιστεύοντας πως ήταν αρμπιτράζ, επικοινώνησα με τους συνήθεις υπόπτους.
Δεν είναι εκείνοι, και δεν ξέρουν ποιος είναι.
Έλα τώρα, Ερλ.
Χειρότεροι από καψουρεμένα γυμνασιόπαιδα είναι οι επενδυτές. Δεν κρατάνε μυστικό.
Αυτοί οι αγοραστές κινούνται αθόρυβα.
Ίσως το μάθουμε απ' την Επιτροπή Κεφαλαιαγοράς πια.
Πέρασες καλά στο πάρτι μου έκπληξη πέρυσι;
Δεν με κάλεσες.
Ναι, γιατί δεν έκανα. Μισώ τις εκπλήξεις.
Ιδίως τέσσερις μέρες προτού κλείσω ένα ντιλ 40 δις δολαρίων.
Μάθε ποιος αγοράζει.
Δεν θέλω να ξεφυτρώσουν μαλάκες αυτήν τη βδομάδα και να κάνουν χαλάστρα.
Μάλιστα, κύριε.
ΚΕΪΤ ΝΤΑΝΤΟΝ
Λυπόμαστε. Καλέσατε έναν αριθμό που έχει διακοπεί ή δεν χρησιμοποιείται.
- Γεια. - Γεια.
Έχεις ένα λεπτό; Έχω πήξει σε δικηγόρους και λογιστάδες.
Ναι, φυσικά. Τι τρέχει;
Δεν σου 'χει ξανατύχει κάτι τέτοιο, έτσι;
Εξαγορά;
Το UBA αγόρασε τη σταρτ-απ μου, αλλά όχι για 40 δις.
Πάντα υπάρχουν επιπτώσεις όταν μια εταιρεία εξαγοράζει μια άλλη.
Κανείς δεν θέλει να απολύεται.
Πιστεύεις πως ο Κόρι θα σαλτάρει.
Να του στείλουμε και ψυχολόγο με το πακέτο αποζημίωσης των $150 εκατ.
Άσ' το αυτό.
Ναι, σχετικά μ' αυτό.
Ερεύνησα επισταμένως τον Κόρι.
Είχα την περιέργεια αν έχεις να προσθέσεις κάτι.
Τον έχεις δει ποτέ να ξεπερνά όρια;
Τύπου αυτοσυναλλαγή, εταιρική κατασκοπεία; Όχι.
Ποτέ. Παραείναι προσεκτικός για κάτι τέτοιο.
Ναι. Τι γίνεται με την προσωπική του ζωή;
Απ' όσο ξέρω, είναι μόνος.
Άκουσα ότι παίζει πόκερ με άλλα στελέχη,
αλλά, βασικά, ζει στο γραφείο.
Έλα τώρα, δεν είναι κοσμοκαλόγερος.
Ειλικρινά, ψιλοείναι.
Έμαθα ότι τριγύριζε την Μπράντλεϊ όταν πρωτοήρθε εκείνη.
Αλλά, προφανώς, δεν έβγαλε πουθενά.
Εντάξει, λοιπόν.
Σχεδόν τον λυπάμαι. Δεν έχει ιδέα τι έρχεται.
Ναι.
Έλα μέσα.
- Γεια. - Ευχαριστώ για τον χρόνο.
Πες μου ότι δεν ξαναγυρνάς στο UBA.
Όχι, Ελένα. Δεν φεύγω απ' το ΝΒΝ.
Ωραία. Όταν είπες ότι ήθελες μια ανεπίσημη συνάντηση,
ετοιμαζόμουν να τα βάλω με τον μαλάκα τον Πολ Μαρκς. Έλεος.
- Δεν αφορά αυτό. - Εντάξει.
Εντάξει.
Λοιπόν, πρόσφατα ανακάλυψα κάτι.
Είναι σοβαρό. Δεν ξέρω αν ισχύει, αλλά αν το ερευνήσω...
Αλλά;
Ίσως εμπλέκεται κάποιος οικείος σου. Μάλιστα.
Κι αν δεν το ερευνήσω και μαθευτεί ότι το ήξερα...
- Ναι. - τέλος η καριέρα μου.
Ξέρεις, παλιά, πριν μπω στη διοίκηση,
κάλυπτα την παραπομπή Κλίντον.
Κι η συγκάτοικός μου στο κολέγιο ήταν κορυφαία εισαγγελέας του Κεν Σταρ.
Και μου είπε κάτι ένα βράδυ, ενώ τα πίναμε, αυθόρμητα.
Και...
Κι εσύ...
Το ερεύνησα και το δημοσιοποίησα.
Μετά με κατηγόρησε ότι την πρόδωσα, κάτι που όντως είχα κάνει.
Γιατί αυτό κάνουμε ως δημοσιογράφοι.
Καταρρίπτουμε τον έναν ηθικό κώδικα για να στηρίξουμε τον άλλο.
Απλώς...
Δεν ξέρω αν μπορώ να το κάνω.
Αν εμπλέκεσαι άμεσα, αν θες να το δώσεις σε κάποιον που δεν έχει προσωπική σχέση...
Όχι. Σ' ευχαριστώ.
- Θα το χειριστώ. - Εντάξει.
Ας μάθουμε αν είναι καν αληθινό, εντάξει;
Και μετά βλέπουμε.
Εντάξει.
- Έλα, το 'χεις. - Σ' ευχαριστώ.
Γαμώτο.
Ωραία.
- Ερλ, λέγε! - Δεν έχω ονόματα ακόμη.
Άτιμοι νόμοι εσωτερικής πληροφόρησης. Κι εγώ θα συμμετείχα.
Την Παρασκευή, αυτοί οι μυστηριώδεις αγοραστές θα θησαυρίσουν.
Αγοραστής. Η επαφή μου στην Goldman είπε ότι πίσω απ' όλα κρύβεται μία ΕΠΕ.
Ένα άτομο;
Κάποιος γίνεται πάρα πολύ άπληστος.
Θα κυνηγήσω το όνομα.
Ναι, αυτό να κάνεις.
- Κάιλ, είναι ακόμη εδώ ο Πολ; - Έχει συσκέψεις με Κονδύλια και Νομικό.
Θες να τον καλέσω;
Όχι, θα τον βρω.
- Ανυπομονώ ν' ακούσω. - Τέλεια.
Ευχαριστώ πολύ.
Βρε, καλώς τον.
Κόρι.
Πολ! Είδες τις φωτογραφίες από εκείνο τις προάλλες;
- Μόλις τις έστειλαν. - Όχι. Τι λες; Πώς μας είδες;
Σαν τους τιτάνες της βιομηχανίας που είμαστε.
Σχετικά με τις προάλλες.
Ό,τι κι αν είπα, ζητώ συγγνώμη. Ήταν δύσκολη μέρα.
Ο ιδιωτικός τομέας το παίζει φτωχός.
Νομίζουν πως σου κάνουν χάρη. Στα γρήγορα, μια που σε πέτυχα.
Γίνεται τεράστια αγορά μετοχών του UBA σήμερα.
Και πήρε τ' αφτί μου ότι πίσω απ' όλα κρύβεται μία ΕΠΕ.
Δεν φαντάζομαι κανένα φιλαράκι σου;
- Όχι, δεν έχω ιδέα. - Μάλιστα.
Δεν έχει και τόση σημασία, έτσι; Τυπικό είναι το θέμα πια.
- Αφού έχουμε τις ψήφους. - Ακριβώς.
Άλλες τέσσερις μέρες!
Είναι 10:30 το πρωί. Με παρακολουθείς;
- Δεν έχουμε επέτειο, έτσι; Γαμώτο. - Όχι. Την άλλη βδομάδα. Γλίτωσες.
Μωρό μου.
Ο άντρας μου περνάει από δω αυθόρμητα με λουλούδια.
Τι έκανε η Ναΐμα;
- Δεν αγοράζω άλλο χάμστερ! - Δεν έγινε κάτι.
- Μη με δουλεύεις! - Τίποτα κακό.
Εντάξει.
Με πήραν απ' το αγαπημένο σου αθλητικό δίκτυο.
Θέλουν συνάντηση. Και σε θέλουν πολύ.
Ειλικρινά, ζηλεύω λίγο.
- Έχουν δει τα σόσιαλ μου; - Φυσικά.
Λατρεύουν τη φωνή σου, το πάθος σου.
Ή θέλουν κάποια σαν εμένα
για να φανεί ότι κάνουν μια αλλαγή, χωρίς να κάνουν τίποτα.
Αν θες το ειδησεογραφικό, το διαπραγματευόμαστε.
Αθλητικά πάλι;
Ανέφερα ότι θες το αφιέρωμα στην Μπρίτνεϊ Γκράινερ.
Τους άρεσε πολύ. Τι λες, λοιπόν;
Να κάνουμε χαμό;
Δεν τον θες τον Μαρκς.
Διακόπτω;
- Μάγκι! - Σαν τα χιόνια.
Πώς από δω;
Μιλούσα με τον Λέναρντ για την εξαγορά.
Γράφω άρθρο για τους Times.
Μάλιστα. Εντάξει. Δυστυχώς, δεν έχω κάτι να προσθέσω.
Έχω κλείσει το μαγνητοφωνάκι. Να περάσω;
Μια χαρά τα κατάφερες.
Πρώτα, ένα βιβλίο μπεστ σέλερ, μετά μια λατρεμένη εκπομπή.
Είσαι στα καλύτερά σου.
Ήταν δημιουργικά τα τελευταία χρόνια.
Και λίγα λες. Μπορώ;
- Φυσικά. - Δεν θα μείνω πολύ.
- Εντάξει. - Ήθελα να πω ένα γεια.
Εντάξει.
Ξέρω ότι η σχέση μας δεν είχε το καλύτερο τέλος,
αλλά δεν κάνω πια ξεμπροστιάσματα.
Ήθελα μόνο να πω ότι όσα έχεις κάνει,
οι αλλαγές που έχεις κάνει και υποστεί,
είναι εντυπωσιακές.
Συγγνώμη, απλώς... Δεν περίμενα αυτό.
Το καταλαβαίνω. Κι εγώ πρώτη θα παραδεχτώ ότι αν ήταν έναν χρόνο πριν,
μάλλον θα ήμουν εδώ και θα σε ρωτούσα για τη σχέση σου
με τον δισεκατομμυριούχο που θα σας αγοράσει.
Αλλά περισσότερο μ' ενδιαφέρει η συμφωνία
και τι προμηνύει αυτή για το μέλλον της τηλεόρασης.
Εκτιμώ το κλαδί ελιάς. Πραγματικά.
Να ρωτήσω μόνο, προφανώς ανεπισήμως...
- Εντάξει. - Τι σχέδια έχεις;
Μόλις κλείσει η συμφωνία, θα συνεχίσεις να δουλεύεις εδώ, κάτω απ' τον Κόρι;
Ναι, προφανώς ακόμη δεν ξέρω πώς θα είναι αυτό.
Είμαι σίγουρη. Όπως και για το ότι όλοι εδώ ανακουφίζονται που θα έχουν δουλειά.
Ναι. Σχετικά μ' αυτό, να σου κάνω κι εγώ μια ερώτηση ανεπισήμως;
Φυσικά.
Με τόσες αλλαγές στη βιομηχανία,
μόλις κλείσει αυτή η συμφωνία,
εσύ τι πιθανότητες επιβίωσης δίνεις στο UBA, μακροπρόθεσμα;
Τι πιθανότητες επιβίωσης έχει οποιαδήποτε εταιρεία παραδοσιακών ΜΜΕ;
Δεν ξέρω τι έχεις ακούσει, αλλά το ΝΒΝ ήδη κάνει περικοπές.
Το 10% του προσωπικού. Δεν το λες και λίγο.
Για να σου απαντήσω, λοιπόν,
η εξαγορά του UBA ίσως το κρατήσει ανοιχτό για τρία, ίσως πέντε χρόνια,
αλλά εγώ υποθέτω ότι κάποια στιγμή οι τρεις κολοσσοί, UBA, NBN, CBA,
θα κανιβαλιστούν μεταξύ τους και θα εκλείψουν.
Όπως και να 'χει, πιστεύω πως θα μεγαλουργήσεις εδώ όσο μπορείς.
Και το εννοώ.
Όταν έρθει η καταιγίδα για όλους μας, ας ελπίσουμε να 'μαστε εξασφαλισμένες.
Πώς είναι η Μπράντλεϊ;
Εξαιρετική. Δίνει τον αγώνα της.
Πρέπει να πω ότι στα τόσα χρόνια μου,
δεν έχω ξαναδεί παρουσιαστή να στηρίζει συνάδελφο όπως εκείνη εσένα.
Ήταν πραγματικά σπουδαίο.
Έλα. Τι έμαθες;
Όντως ήταν φειδωλοί οι τραπεζίτες.
ΟΙΚΟΝΟΜΙΚΗ ΕΡΕΥΝΑ
Ο Φρεντ είπε ότι πλησιάζει τα 20 δις για αθλητικά, 30 για στούντιο, βιβλιοθήκη.
Τα ευκολότερα 10 δις που θα βγάλεις ποτέ.
Έτσι τονώνεται κι η Χαϊπίριον.
Μια και το ανέφερες, με πήραν από Τέξας.
Η Μπράντλεϊ Τζάκσον ψάχνει για άπλυτα. Δεν φαντάζομαι η Άλεξ...
Όχι, αλλά έχε τον νου σου στην Μπράντλεϊ, εντάξει;
- Τίποτα με τον Κόρι; - Ακόμη ψάχνω.
- Γεια σου. - Γεια!
- Ακόμη εδώ; - Είδες;
Μ' αρέσει να σουλατσάρω όταν δεν είναι εδώ κανείς να με παρακολουθεί ή να ψιθυρίζει.
Θεέ μου, ηλίθιοι άνθρωποι.
Το ξέρω. Είναι. Μπορώ να σου πω λίγο;
Φυσικά.
- Στο γραφείο σου; - Ναι.
- Τι τρέχει; - Λοιπόν.
Να μείνει μεταξύ μας;
Πάντα. Ναι.
Σκέφτομαι πολύ τι θα γίνει μόλις κλείσει η συμφωνία.
Τι εννοείς; Τι θα γίνει;
Βασικά...
Νομίζω πως θέλω να κάνω κάτι δικό μου. Κάτι τελείως νέο.
Δηλαδή, εννοείς να φύγεις απ' το UBA;
Ναι, θα έφευγα.
Έχει καμία σχέση μ' εσένα και τον Πολ
- ή επειδή είστε μαζί; - Όχι, όχι.
Εντάξει. Γιατί είπαμε να κάνουμε αλλαγές εδώ. Αυτό ήταν...
Αυτό ήταν το όλο θέμα.
Ναι, ήταν και είναι και παραμένει το θέμα.
Και γι' αυτό είμαι εδώ.
Απλώς θεωρώ ότι όσο είμαστε στο UBA,
πάντα θα δουλεύουμε κάτω από κάποιον.
Με καριέρες στο αποκορύφωμά τους,
ο Κόρι μπορεί να μου ξαναμοντάρει την εκπομπή όποτε θέλει;
Κι εσύ λες το βραδινό δελτίο και δεν μπορείς να πεις περί αμβλώσεων;
Σοβαρά τώρα; Τι διάολο;
Και να μην αναφέρω όλες τις μαλακίες που βγήκαν με το χακάρισμα.
Γι' αυτό είμαι εδώ, λοιπόν. Εγώ...
Μπράντλεϊ, πιστεύω πως πρέπει να έρθεις μαζί μου, και να το κάνουμε.
Και να το ξεκινήσουμε απ' το μηδέν,
και να τελειώσουμε αυτό που ξεκινήσαμε.
Δεν περίμενα να πεις αυτό.
Δηλαδή, ακούγεται υπέροχο,
αλλά έχω πολλή δουλειά να κάνω στο UBA, καθώς και πολλές δεσμεύσεις.
- Κοίτα... - Και για να είμαι απόλυτα ειλικρινής,
λάθος άνθρωπος αγοράζει το δίκτυο.
Λάθος άνθρωπος το αγοράζει; Τι εννοείς;
Άκου, Άλεξ, κάτι συμβαίνει στη Χαϊπίριον.
Πολλοί τα 'χουν πάρει, κι αφορά τον Πολ.
Μάλιστα.
Λένε ότι δεν τους αρέσει όπως λειτουργεί.
- Μπορείς να γίνεις πιο συγκεκριμένη; - Πόσο καλά ξέρεις τον τύπο;
Νιώθω λες κι αρχίσατε να βγαίνετε και ξαφνικά έγινε...
Είσαι σίγουρη ότι ξέρεις πραγματικά ποιος είναι;
Τι πάει να πει αυτό;
- Πόσο καλά τον ξέρεις; - Τον ξέρω καλ...
Εσύ πόσο καλά τον ξέρεις; Ξέρεις τι λες;
Ο τύπος είναι... Μιλάμε για ντιλ 40 δις δολαρίων.
Ξέρεις πόσα διακυβεύονται εδώ;
Λογικό είναι να πετάγεται ο κάθε άχρηστος
και να θέλει να τον βλάψει, να τον κακολογήσει.
- Νομίζω είναι κάτι περισσότερο. - Σοβαρολογείς; Μην είσαι τόσο αφελής!
Και, ειλικρινά, έχεις κάτι συγκεκριμένο;
Έχεις απτές αποδείξεις για όσα λες;
Κοίτα, Άλεξ, νομίζω...
Όχι;
Σου είναι δύσκολο να είσαι αντικειμενική.
Θεέ μου. Όντως είναι ηλίθιος ο κόσμος.
Δεν το πιστεύω αυτό από σένα.
Ειλικρινά.
Άλεξ! Έλα τώρα.
Το λέω επειδή νοιάζομαι για σένα. Βασικά, ανησυχώ για σένα.
Εντάξει, χαίρομαι πολύ που μίλησες,
αλλιώς δεν θα το ήξερα.
Διάολε.
Έλεος.
Εμπρός;
Γεια. Η Λόρα είμαι.
Γεια σου, Λόρα. Είναι καλά η Μπράντλεϊ;
Ναι, μια χαρά. Σε πέτυχα σε ακατάλληλη στιγμή;
Όχι. Απλώς...
Πάω στη συνεδρία μου. Αλλά έχω λίγη ώρα. Τι τρέχει;
Έλεγα να βρεθούμε όλοι μαζί για το σαββατοκύριακο της 4ης Ιουλίου.
Εσύ, εγώ, η Μπράντλεϊ, η Σέριλ.
Ναι, μια χαρά.
Δεν θα πιστέψεις πόσο έχει μεγαλώσει η Τέιλορ. Ήδη περπατάει.
Ναι. Κοίτα, πρέπει να καλύψω την παρέλαση στην Ουάσινγκτον.
Δεν έρχεστε εκεί;
Τέλεια. Ακούγεται καλό.
Έχεις πάει ποτέ;
Στην Ουάσινγκτον;
Όχι μετά το λύκειο.
Ναι, ήθελα να πάω. Απλώς δεν τα 'χω καταφέρει.
Θα σου αρέσει πολύ. Τα πυροτεχνήματα είναι απίστευτα.
Τέλεια. Ακούγεται φοβερό.
Έγινε. Τα λέμε τότε.
Γεια, μωρό μου.
Γεια σου, γλυκό αγόρι. Γεια, γλυκό μωρό.
Γεια. Τέλειος συγχρονισμός. Ήρθε το φαγητό.
- Τι έγινε; - Είμαι έτοιμη.
- Είσαι έτοιμη; - Ω, ναι.
- Σίγουρη; - Σίγουρη.
Τέλεια.
Έχει καθυστερήσει και ξέμεινε από λεφτά.
Ο Τσιπ μίλησε μ' έναν επιστάτη από κει.
Με το συνεργείο του κάνουν νυχτέρια στον Χαϊπίριον και δεν πληρώνονται.
Πυραύλους φτιάχνουν, ρε παιδιά. Είναι δύσκολο, γαμώτο!
Φυσικά έχει καθυστερήσει. Ελάτε τώρα!
Η φίλη μου δούλευε για τον Πολ 12 χρόνια. Είναι μηχανικός αεροδιαστημικής.
Την απέλυσε επειδή εξέφρασε ανησυχίες για την ασφάλεια.
Ήρθε να μου τα αποκαλύψει και μετά κάτι ή κάποιος της έκλεισε το στόμα.
Τα ίδια λένε όλοι οι μηχανικοί της Χαϊπίριον.
Ο Πολ κρύβει κάτι, Κόρι.
Κι είναι τόσο κακό, που κανείς δεν το συζητά. Φοβούνται όλοι.
Ο τύπος έχει εφεύρει κάθε είδους αποκλειστική τεχνολογία.
Φαντάζομαι ότι καίγεται να την προστατέψει.
Προφανώς δεν έχεις διαβάσει την αναφορά μετά την κυβερνοεπίθεση;
Περίμενα το λυσάρι.
Ο Βίκτορ λέει ότι για τη διακοπή μετάδοσης στην εκτόξευση έφταιγε η Χαϊπίριον,
όχι εμείς.
Κάτι στράβωσε κι αντί να το αναφέρει,
- ο Πολ το φόρτωσε στην κυβερνοεπίθεση. - Ήμασταν στον πύραυλο.
- Και ήμασταν μια χαρά! - Όντως;
Ή μας προειδοποιούσε η φίλη της;
Ή ίσως γι' αυτό φοβούνται όλοι οι μηχανικοί,
γιατί θα μπορούσε να γίνει το κακό.
Πρέπει να καθυστερήσουμε την ψηφοφορία. Θέλουμε χρόνο.
Μόνο το ΔΣ μπορεί να το κάνει και δεν θα το κάνει για μερικά "ίσως".
ΛΟΡΑ - ΠΡΕΠΕΙ ΝΑ ΣΕ ΔΩ ΟΠΩΣΔΗΠΟΤΕ. ΕΛΑ ΑΠΟ ΔΩ ΤΟ ΣΥΝΤΟΜΟΤΕΡΟ.
Εντάξει. Θα συνεχίσω να το ερευνώ.
Δεν περιμένω τίποτα λιγότερο.
Έπρεπε να έχω κρατήσει πιο σκληρή στάση απέναντί του από τότε που άρχισαν όλα.
Δεν εμπιστευόμουν τον εαυτό μου. Εγώ φταίω.
Στέλα, έλα τώρα. Μια χαρά θα είσαι.
Μόλις κλείσει το ντιλ, θα 'σαι ακόμη καλύτερα.
Δεν θα ξέρεις τι να κάνεις τα κονδύλια.
Κάνεις τους άλλους να νιώθουν ότι τα πάντα είναι εφικτά.
Πολύ αποτελεσματικό. Μάλλον γι' αυτό δέχτηκα τη θέση.
Το ίδιο κάνει κι ο Πολ, αυτό το θέατρο ότι τα πάντα είναι εφικτά.
Μα δεν είναι αληθινό, Κόρι. Είναι όλα προπέτασμα καπνού.
Και νομίζω πως αυτή ήταν η διαφορά σας, αλλά δεν ξέρω πια.
Ξέρω ότι πρέπει να βρούμε τρόπο να κρατήσουμε ανοιχτό το μαγαζί.
Αλλά σ' έχει μολύνει. Αυτό κάνει.
Είναι σαν ιός, κι εγώ έχω γλιτώσει ήδη απ' την επιδημία.
Οπότε, ναι...
Μια χαρά θα είμαι.
Γιατί μόλις γίνει το ντιλ, δεν θα 'μαι εδώ. Θέλω να το ξέρεις.
Ο Κόρι ξεπέρασε τα όρια. Σοβαρά τώρα, μιλάμε για μακαρθισμό, όχι μαλακίες.
Αποδείχθηκε ότι ο βραδινός διευθυντής στο Άρτσερ Γκρέι δεν διαγράφει τίποτα.
- Έχει θησαυρό ολόκληρο. - Μπράβο σου. Κι η Μπράντλεϊ;
Τελικά θα πείσει κάποιον να μιλήσει. Αν αυτή είναι η Κέιτ...
Ας φροντίσουμε να μην είναι.
Πιστεύουν ότι πήρε πράγματα φεύγοντας.
Αρχεία, καταγραφές. Ίσως μας ακολουθήσει.
Μάθε και βάλε τέλος.
Γεια.
Σου έφερα μπισκότα. Σκέφτηκα πως ίσως σου φτιάξουν τη διάθεση.
Είσαι καλά; Θες να πάμε σε γιατρό; Δεν με πειράζει αν κολλάει.
- Θα σ' αγκαλιάσω. Τι; - Όχι, όχι.
Μακριά.
Τι έγινε;
Έπρεπε να πηδηχτείς μαζί του.
- Τι; - Με τον Κόρι. Έπρεπε απλώς να πηδηχτείς.
Τουλάχιστον αυτό θα το χώνευα.
Δεν καταλαβαίνω. Με...
- Με ψιλοτρομάζεις, Λόρα. - Με τον Χαλ τρομοκράτη, σε τρομάζω εγώ;
Δεν το πίστευα. Προσπάθησα πάρα πολύ να μην το πιστέψω.
Η Μπράντλεϊ έσπευσε να τον σώσει. Μάζεψες τ' ασυμμάζευτα, όπως πάντα.
Κοίτα, ήθελα να σου το πω πάρα πολλές φορές.
Άρα είναι αλήθεια. Είναι όντως αλήθεια.
- Άσε με μόνο... - Μη!
- Θα σαλτάρω! Φύγε μακριά, γαμώτο! - Εντάξει. Έγινε. Εντάξει.
Η γαμημένη κονκάρδα.
- Τι; - Η γαμημένη Τζέραλντιν Φεράρο.
- Νόμιζα πως εσύ κι ο Κόρι... - Όχι. Λόρα, όχι. Ποτέ μα ποτέ.
Είπε ψέματα στο FBI. Για σένα.
Αυτό είναι αγάπη.
Εγώ ονειρεύομαι να ζούμε μαζί στη Μοντάνα
κι εσύ μοιράζεσαι κάτι τέτοιο μαζί του.
Κοίτα, άσε με να σου εξηγήσω. Μόνο... Θέλω να σου εξηγήσω.
Ξέρω ότι έκανα τεράστιο λάθος. Το ξέρω.
Αυτό που δεν καταλαβαίνεις είναι ότι έπρεπε να κάνω μια επιλογή.
- Δεν τον άφησα να καταστρέψει τη ζωή του. - Και κατέστρεψες τη δική μας;
- Δεν ήθελε να πειράξει τον αστυνομικό. - Θεέ μου! Μπράντλεϊ!
Επιτέθηκε σε αστυνομικό; Χριστέ μου! Πας καλά;
- Το ξέρω. - Θεέ μου! Γι' αυτό...
Όχι! Τι σκέφτομαι... Όχι! Ήθελες το βραδινό δελτίο.
- Παραλίγο να το ξεχάσω αυτό. - Είσαι άδικη.
Χέσε με με το δίκαιο. Παραβίασες κάθε κανόνα, γαμώτο.
Πώς κάθεσαι σ' εκείνη την καρέκλα κάθε βράδυ;
Είναι χυδαίο!
Πίστεψέ με, το ξέρω, αλλά θα επανορθώσω. Σ' το υπόσχομαι.
Τι ψέμα! Τα πάντα επάνω σου είναι ένα ψέμα.
Συγγνώμη.
- Συγγνώμη. - Πρέπει να φύγεις. Φύγε από δω.
Δεν θα πάρω το FBI.
- Δεν θα βγάλω τίποτα στον αέρα. - Όχι...
Δεν θέλω καμία σχέση με την υπόθεση και καμία σχέση μαζί σου.
- Τελείωσα μαζί σου. - Θα κάνω οτιδήποτε, Λόρα.
Για να το διορθώσω.
- Πες μου τι να κάνω! - Μια χαρά θα 'σαι!
Ξέρεις να επιβιώνεις.
Κάνεις οτιδήποτε, έτσι; Αυτό κάνεις.
Και τώρα σήκω φύγε, πριν αλλάξω γνώμη.
Σε παρακαλώ, Λόρα!
Πίστεψα πως θα γερνούσαμε μαζί.
Αλήθεια το πίστεψα.
- Γεια σου, Κάιλ. - Σας περιμένει;
- Καθόλου. - Σίμπιλ, τι έκπληξη.
Μη μου πεις. Θα μαντέψω. Ξέχασες τη λευκή κουκούλα;
Θα ψάξει στα απολεσθέντα ο Κάιλ, εντάξει;
Ξέρεις, όταν έγινες CEO, είχα μικρές προσδοκίες.
Όπως αποδείχθηκε, σε υπερεκτίμησα.
Σου έλειψα.
Όσα κι αν δίνει ο Πολ Μαρκς για να του πουλήσεις την ψυχή σου,
θα τα διπλασιάσω.
Πες πόσα θες.
Θες μερίδιο απ' τις νέες μου μετοχές; Δικό σου.
Ορίστε. Λύθηκε το μυστήριο!
Είχα ποντάρει στη δεσποινίδα Φλόγα
και τελικά ήταν η κυρία Άσπρου, στο κονσερβατόριο, με όπλο μια ΕΠΕ.
Πίστευες στ' αλήθεια ότι θα καθόμουν άπραγη
ενώ μια χούφτα κακοποιοί καταστρέφουν την οικογενειακή εταιρεία;
Δεν έχεις τις ψήφους για να σταματήσεις την πώληση.
Ακόμη.
Θα συνεχίσω να πολεμάω μέχρι τέλους. Πίστεψέ με.
Σίμπιλ, τέτοια ώρα την Παρασκευή
το UBA θα είναι το μεγαλύτερο δίκτυο στη χώρα
με το μεγαλύτερο κοινό και το πιο χοντρό πορτοφόλι.
Πρέπει να αποδεχτείς το αναπόφευκτο.
Αυτή είναι μια νίκη.
Θεέ μου.
Δεν ξέρεις.
- Αλήθεια δεν ξέρεις. - Όχι, τι δεν ξέρω;
Εντάξει.
Πέτυχα την Τζενεβίβ Μίκλεν τις προάλλες στο κομμωτήριο.
Και συνήθως την αποφεύγω.
Ποιος νοιάζεται για τα άλογά της και τις γελοίες ξανθές ανταύγειες της;
Μου είχε νέα, όμως.
Και μου τα έτριψε στα μούτρα με μεγάλη χαρά.
Εντάξει. Τι εννοείς;
Ο Πολ Μαρκς τεμαχίζει το δίκτυο
κι ο Φρεντ τον βοηθάει στην αποτίμηση.
Αθλητικό τμήμα, βιβλιοθήκη περιεχομένου, το στούντιο, οι ειδήσεις.
Ξεμοντάρουν ολόκληρη την εταιρεία,
συμπεριλαμβανομένης της πολύτιμης πλατφόρμας σου.
Έχω την προσοχή σου τώρα;
Καλή σου μέρα, Σίμπιλ.
Δεν είμαι κοντά.
Γαμώτο!
- Γεια, Ιζαμπέλα. - Γεια σου, Κόρι.
Δεν χτυπάμε πια;
- Είσαι κι εσύ στο κόλπο; - Ποιο κόλπο;
Γαμώτο.
- Αιμορραγείς; - Ναι, είσαι. Φυσικά είσαι.
Όταν ο Πολ μίλησε στο ειδησεογραφικό
κι είπε ότι δεν θα ανακατευτεί, ήσουν μες στην τσίτα.
Ήθελες να προστατέψεις τη δημοκρατία, την τέταρτη εξουσία.
Ήξερες το σχέδιο τότε;
Ή το εξυφάνατε μαζί στο κρεβάτι;
Που να πάρει, ρε Άλεξ! Γάμησέ με!
Δεν μπορούσες απλώς να μου σκάσεις τα λάστιχα;
Οτιδήποτε άλλο, εκτός απ' το να διαλύσεις ολόκληρη την εταιρεία, ρε γαμώτο!
Κι είμαι τόσο χαζός.
Νόμιζα ότι η ατελείωτη γαμω-πανδημία ήταν η μεγαλύτερη απειλή μας.
Αλλά όχι. Αυτό ήταν... Είσαι εσύ κι ο γκόμενός σου.
Πώς γίνεται όλα όσα μας ένωναν
απλώς να χάθηκαν;
Γάμησέ με!
Εντάξει, ναι. Όχι, βασικά, έχεις δίκιο.
Ώρα να τα διαλύσουμε όλα.
Ας γίνουν όλα στάχτη, γιατί ποιος χέστηκε;
Ας πουλήσουμε θεωρίες συνωμοσίας
κι ας ουρλιάζουμε στους ιπτάμενους συνοδούς
κι ας επιτεθούμε σε μίνι μάρκετ και συρμούς του μετρό!
Κάποιος εκεί έξω πρέπει να πληρώσει για τα δεινά μας!
Θεέ μου!
Ξέρεις πόσους τέτοιους έχω ανεχτεί;
Πόσο με κούρασαν οι φαρισαϊκοί μονόλογοί σου, Κόρι.
Εγώ δεν διέλυσα τίποτα.
Ποτέ δεν είχα τέτοια δύναμη.
Ζήτησα μια θέση στο τραπέζι. Δεν μου την έδωσες.
Και να σου υπενθυμίσω ότι στο Τέξας, όταν είχες την καλοσύνη να μου υποδείξεις
ότι σε πέντε χρόνια οι υπηρεσίες streaming θα εξαγοραστούν ή θα εξαφανιστούν,
είπες "Το πλοίο βουλιάζει. Δέξου τον Πολ Μαρκς".
Και δέχτηκα τον Πολ Μαρκς.
Είπες "Φέρσου όμορφα στον Πολ Μαρκς".
Όχι τόσο όμορφα, γαμώτο, Άλεξ.
- Έλεος. Έχουμε 20.000 υπαλλήλους εδώ. - Μην τολμήσεις.
Να παραστήσεις ότι σ' ενδιαφέρει οποιοσδήποτε εκτός απ' την πάρτη σου.
Έχω δει τα βιβλία. Δεν μένει τίποτα να σωθεί.
Είχες δίκιο. Δεν σώζεται τίποτα.
Μπορείς να αναλάβεις την ευθύνη έστω για ένα πράγμα εδώ μέσα;
Αν μου επιτρέπεις, πρέπει να στήσω μια εταιρεία.
Κι οι υπάλληλοι που λες ότι νοιάζεσαι, αλλά σε καμία περίπτωση δεν ισχύει;
Θα έρθουν μαζί μου και θα τους πληρώνω όσο αξίζουν.
Ναι, Λέναρντ! Ολόκληρη η γαμω-εταιρεία, όπως είναι.
Θα πουλάει τα έπιπλα της αίθουσας συσκέψεων όταν τελειώσει αυτό.
Φέρε μου πάγο!
Λέναρντ;
Λέναρντ, πάρε μια ανάσα, σε παρακαλώ. Τραυλίζεις σαν ηλίθιος.
Μόλις έκανα μια μη στρεσογόνα, γεμάτη σεβασμό, αναζωογονητική κουβέντα
με τον Κόρι Έλισον. Ξέρει, Πολ.
Ναι. Λυπάμαι που το αντιμετώπισες.
Είναι πολύ άσχημα τα πράγματα.
- Ξέρεις ότι θα αντεπιτεθεί. - Άσ' τον να προσπαθήσει.
Ακριβώς αυτό που δεν θέλαμε να συμβεί.
Εντάξει. Είναι αναμενόμενο να τα πάρει. Θα 'χουμε τέτοια τις επόμενες βδομάδες.
Το ξέρω. Θέλω να πάω σπίτι.
Τα λέμε εκεί μόλις μπορέσω.
Εντάξει. Γεια.
Πήγαινέ με στο UBA.
Συγκάλεσε σύσκεψη του ΔΣ απόψε. Φρόντισε να έρθουν όλοι!
Πρέπει να μάθουν τι θα τους συμβεί!
Πρέπει να το γειώσουμε εδώ και τώρα.
Ευχαριστώ, Κάιλ. Θα κρατήσω τον πάγο.
Γκέιλ, δώσ' μου ένα λεπτό.
Γεια.
- Τι θες εσύ εδώ; - Απλώς...
Κατάφερα να μιλήσω με αρκετούς συναδέλφους σου.
Όχι μαζί σου, όμως.
Τουλάχιστον όχι μετά το Τέξας.
Εντάξει. Δεν έχω ώρα για κουβέντες.
- Πρέπει να πάω έξω. - Δεν αργούμε.
Καλά. Έχω μισό λεπτό.
Εντάξει. Τότε...
Ξέρω ότι ερευνάς τη Χαϊπίριον
κι ότι ζητάς από μηχανικούς να παραβιάσουν τις συμβάσεις εμπιστευτικότητας.
Έχει μεγάλο πρόβλημα η εταιρεία σου.
Ξέμεινες από λεφτά. Αυτό που κάνεις είναι επισφαλές. Προσπαθείς να τους φιμώσεις.
Ναι. Κι αν είχες την παραμικρή απόδειξη, θα την είχες δημοσιοποιήσει.
Κάποιος θα μιλήσει. Θέμα χρόνου είναι.
- Ο αδελφός σου; - Τι;
Μπράντλεϊ, τώρα.
Όχι, θέλω ένα λεπτό.
Ρίξτε την κονσέρβα. Κάτι τρέχει με την Μπράντλεϊ.
Ο αδελφός σου, ο Χαλ. Πώς πάει;
Η γυναίκα του ξέρει τι χάρη του έκανες στο Καπιτώλιο;
Συνωμοσία, εξέγερση.
Ψέματα στο FBI. Όλα πολύ σοβαρά παραπτώματα.
Εσύ κι ο Κόρι το τερματίσατε, έτσι;
Κι εκτίθεται κι η Λόρα μ' όλο αυτό.
Χριστέ μου. Το ήξερε και δεν το αποκάλυψε.
Κάτι τέτοιο ισοπεδώνει την αξιοπιστία σου.
- Μην ανακατεύεις τη Λόρα. - Νομίζω ότι το έκανες ήδη εσύ.
Αλλά μπορείς να την προστατεύσεις. Και τον αδελφό σου.
Μπορείς να τα εξαφανίσεις όλα.
Τροφή για σκέψη.
Καλό δελτίο.
Σε πέντε, τέσσερα, τρία...
Ο Ρώσος πρόεδρος Βλαντιμίρ Πούτιν τίμησε την Ημέρα της Νίκης τη Δευτέρα,
την επέτειο της ήττας της Σοβιετικής Ένωσης από τη ναζιστική Γερμανία,
με μια ομιλία στην Κόκκινη Πλατεία προασπίζοντας την εισβολή στην Ουκρανία.
Ο Πούτιν επέμεινε ότι αυτό που αποκαλεί "μια ειδική στρατιωτική επιχείρηση"
είναι καίρια κατά της δυτικής επιθετικότητας.
Ο πρόεδρος Μπάιντεν έκανε μια ύστατη προσπάθεια...
Ύστατες...
Συγγνώμη.
Απλώς είμαι...
Μπράντλεϊ, συνέχισε με το οτοκιού.
Το οτοκιού, Μπράντλεϊ.
Εγώ απλώς... Ήθελα να κάνω τη διαφορά. Με κάποιον τρόπο.
Θέλω να βοηθήσω εκείνους που αισθάνονται ασήμαντοι.
Και ξεχασμένοι.
Μπράντλεϊ, τι κάνεις;
Και την τελευταία τριετία,
τόσο πολύς κόσμος εδώ στο δίκτυο
μ' έχει στηρίξει σ' αυτήν την αποστολή.
Και θέλω να ευχαριστήσω μερικούς. Τη Μία Τζόρνταν.
Σε παρακαλώ, σταμάτα.
Τον Τσαρλς Μπλακ, την Γκέιλ Μπερνς, τη Στέλα Μπακ και την Άλεξ Λίβι.
Τι;
Και θέλω να ευχαριστήσω κι εσάς, τους τηλεθεατές, που μου κάνατε την τιμή
να μπαίνω στο σαλόνι σας κάθε βράδυ και να μοιράζομαι τις ειδήσεις μαζί σας.
Το θεωρώ προνόμιό μου.
Ήταν ένα όνειρο που έγινε πραγματικότητα.
Από αυτήν τη στιγμή, παραιτούμαι από το UBA για προσωπικούς λόγους.
Αυτή θα είναι η τελευταία μου εμφάνιση.
Σας ευχαριστώ που ήσασταν κοντά μας. Να προσέχετε και καλό βράδυ.
Πάρτε τη! Ρίξτε διαφημίσεις!
Τσακίσου κάνε άκρη!
Μπράντλεϊ, τι τρέχει;
- Μπράντλεϊ; - Σταμάτα! Μίλα μου.
Δεν μπορώ. Πρέπει να φύγω.
Πρέπει να μάθω τι συμβαίνει. Μπράντλεϊ!
Έμαθες τίποτα; Δεν σηκώνει το κινητό!
Πήρα στο γραφείο της. Δεν απαντάει.
Πού διάολο είναι;
Πήραν απ' τους Times, απ' το ΝΒΝ, απ' το Bloomberg. Τι να τους πω;
Ότι δεν ξέρω τι σκατά έπαθε η Μπράντλεϊ,
ότι έχω μια σειρά από ήπιες έως οξείες κρίσεις πανικού
κι ότι η Άλεξ Λίβι κι ο δισεκατομμυριούχος που πηδιέται
ετοιμάζονται να ξεπουλήσουν την εταιρεία μπροστά στα ίδια μας τα μάτια!
- Δηλαδή, να τους πω... - Τίποτα μην τους πεις.
Θα μάθεις έστω αν η Μπράντλεϊ είναι ακόμη στο κτίριο;
- Το είδες; - Ναι, το είδα.
Της μίλησες; Τι είπε;
Όχι εκείνο. Αυτό.
Τι είναι αυτό;
The Vault. Μόλις έσκασε.
Λένε ότι διπλάρωσες την Μπράντλεϊ.
Ότι την έβαλες στο ξενοδοχείο σου...
ΚΙ ΑΛΛΟΣ ΘΗΡΕΥΤΗΣ ΣΤΟ UBA
και κατεύθυνες την ανέλιξή της.
Όταν σε απέρριψε, εκδικήθηκες αποκαλύπτοντας τη σχέση της με τη Λόρα.
Ο γαμημένος ο Πολ Μαρκς.
Κόρι, είναι αλήθεια;
- Τι 'ναι πάλι; - Ανεβαίνει η ασφάλεια.
Έχουν εντολές να σε απομακρύνουν.
Υποτιτλισμός: Εύα Τανταλίδου